Kongo Respublikasi prezidenti sobiq muxolifatchini bosh vazir etib tayinladi

Kongo Respublikasi prezidenti Deni Sassu-Ngesso mamlakatga yangi bosh vazir tayinladi. “TASS”ning xabar berishicha, bu lavozimni muxolifatning sobiq rahbari Klement Muamba egalladi.

Bir hafta oldin navbatdagi besh yillik muddatga saylangan Sassu-Ngessoning bosh vazirni tayinlash to‘g‘risidagi farmoni 23-aprel kuni milliy televideniye orqali o‘qib eshittirildi.
60 yoshli Muamba Markaziy Afrika davlatlari banki funksionerlaridan biridir. U 1992–1993-yillarda moliya vaziri lavozimida ishlagan.